Ministru kabineta rīkojuma projekta

**“Grozījumi Ministru kabineta 2011.gada 19.oktobra rīkojumā Nr.535**

**“Par Cēsu Profesionālās vidusskolas reorganizāciju””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav nepieciešams aizpildīt. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas (turpmāk – ministrija) iniciatīva, Cēsu novada domes 2018.gada 23.augusta lēmums Nr.265 “Par grozījumiem Cēsu novada domes 15.09.2011. lēmumā Nr.486 “Par Cēsu Profesionālās vidusskolas pārņemšanu””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2011.gada 19.oktobra rīkojuma Nr.535 “Par Cēsu Profesionālās vidusskolas reorganizāciju” ([https://likumi.lv/doc.php?id=238323) (turpmāk](https://likumi.lv/doc.php?id=238323)%20(turpmāk) – MK rīkojums Nr.535) 5.punktā noteikto, Cēsu novada pašvaldībai (turpmāk – pašvaldība) tika nodoti īpašumā bez atlīdzības nekustamie īpašumi Cēsīs, Cēsu novadā – Piebalgas ielā 3 (nekustamā īpašuma kadastra Nr.4201 005 2509 un Nr.4201 505 0077), Lielajā Skolas ielā 6 (nekustamā īpašuma kadastra Nr.4201 005 2006) un Kovārņu ielā 24 (nekustamā īpašuma kadastra Nr.4201 007 1623). Saskaņā ar Ministru kabineta 2013.gada 18.jūnija rīkojumu Nr.262 “Par Cēsu novada pašvaldības nekustamā īpašuma Piebalgas ielā 3, Cēsīs, Cēsu novadā, pārņemšanu valsts īpašumā un nodošanu Rīgas Tehniskās universitātes īpašumā” (https://likumi.lv/doc.php?id=257640), nekustamie īpašumi Piebalgas ielā 3, Cēsīs, Cēsu novadā, tika pārņemti valsts īpašumā un nodoti Rīgas Tehniskās universitātes īpašumā. MK rīkojumā Nr.535 minētos nekustamos īpašumus Lielajā Skolas ielā 6 un Kovārņu ielā 24, Cēsīs, Cēsu novadā, pašvaldība arī turpmāk plāno izmantot, tikai citu – likuma “Par pašvaldībām” 15.panta pirmās daļas 5., 6., 7. un 10.punktā noteikto – pašvaldības autonomo funkciju īstenošanai, kā tas norādīts pašvaldības domes 2018.gada 23.augusta lēmumā Nr.265. Pamatojoties uz pašvaldības lūgumu, ministrija ir sagatavojusi Ministru kabineta rīkojuma projektu “Grozījumi Ministru kabineta 2011.gada 19.oktobra rīkojumā Nr.535 “Par Cēsu Profesionālās vidusskolas reorganizāciju”” (turpmāk – rīkojuma projekts). Rīkojuma projektā noteikti šādi grozījumi MK rīkojumā Nr.535:1. MK rīkojuma Nr.535 5.4.apakšpunkts tiek izteikts jaunā redakcijā un svītrots 5.5.apakšpunkts, jo būve (būves kadastra apzīmējums 4201 007 1623 002) Kovārņu ielā 24, Cēsīs, Cēsu novadā, ir iekļauta nekustamā īpašuma (nekustamā īpašuma kadastra Nr.4201 007 1623) Kovārņu ielā 24, Cēsīs, Cēsu novadā, sastāvā un ierakstīta zemesgrāmatā;
2. MK rīkojuma Nr.535 6.punkts tiek izteikts jaunā redakcijā, kā arī MK rīkojums Nr.535 tiek papildināts ar 6.1 un 6.2 punktu. Ievērojot Finanšu ministrijas ieteikumu un to, ka Ministru kabineta 2018.gada 12.jūnija sēdē, izskatot informatīvo ziņojumu “Par Ministru kabineta 2018.gada 24.aprīļa sēdes protokola Nr.21 18.§ 2.punktā dotā uzdevuma izpildi” (TA-1002) (prot. Nr.28, 31.§), Ministru kabinets ir lēmis, ja valsts nekustamo īpašumu plānots nodot bez atlīdzības pašvaldības īpašumā kādai no likuma “Par pašvaldībām” 15.panta pirmajā daļā minētajām pašvaldību autonomajām funkcijām, Ministru kabineta rīkojumā ietverama vispārīga atsauce uz likuma “Par pašvaldībām” 15.panta pirmo daļu, bet Ministru kabineta rīkojuma projekta sākotnējās ietekmes novērtējuma ziņojumā (anotācijā) iekļaujams pamatojums, kādai atvasinātas publiskas personas funkcijai nekustamais īpašums tiks izmantots. Minētā kārtība nav attiecināma, ja valsts nekustamo īpašumu plānots nodot bez atlīdzības pašvaldības īpašumā palīdzības sniegšanai dzīvokļa jautājumu risināšanā likumā “Par palīdzību dzīvokļa jautājumu risināšanā” noteiktajos gadījumos. Vienlaikus rīkojuma projektā noteiktais nodrošinātu vienveidīgas prakses piemērošanu Ministru kabineta rīkojumos, atsavinot valsts nekustamos īpašumus un nosakot aprobežojumus saskaņā ar Valsts iestāžu juridisko dienestu vadītāju 2014.gada 17.aprīļa sanāksmē nolemto (protokols Nr.1, 1.§).

Pašvaldībai rīcībā ar nekustamo īpašumu jāievēro komercdarbības atbalsta kontroles nosacījumi gadījumā, ja tā plāno veikt saimniecisko darbību. Saskaņā ar Publiskas personas mantas atsavināšanas likuma 42.panta 2.5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldība un pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības mērķgrupu tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politikas iniciatīvas. Sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).Rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska

I.Rozenštoka 67047765

Ilze.Rozenstoka@izm.gov.lv.lv